
    545400 SIGHIŞOARA
Str. Muzeului nr.7, Tel./Fax 0265 - 771278

H O T Ă R Â R E A   NR. 185
                                                           din 29 octombrie 2015
            privind prelungirea unor contracte de închiriere

Consiliul Local al Municipiului Sighişoara, întrunit în şedinţă ordinară,
Luând act de proiectul de hotărâre şi referatul de aprobare al Primarului municipiului, în calitate de iniţiator, înregistrat cu nr. 23396/08.10.2015, calitate conferită de prevederile art. 33 din Legea nr. 393/2004 privind Statutul aleşilor locali, cu modificările şi completările ulterioare, coroborat cu prevederile art. 45 alin. (6) din Legea nr. 215/2001, Legea administraţiei publice locale, republicată, cu modificările şi completările ulterioare;

Având în vedere cererile adresate Primăriei Municipiului Sighişoara de către beneficiarii unor contracte de închiriere având ca obiect un spaţiu amenajat ca şi chioşc alimentar, situat în incinta Gimnaziului de Stat „Aurel Mosora” din Municipiul Sighişoara, str. Andrei Şaguna nr. 6, respectiv un teren pe care este amplasată o tonetă pentru comercializarea produselor de artizanat, al căror termen va expira la data de 30.11.2015;

Având în vedere clauza din contractele de închiriere al căror termen va expira la data de   30.11.2015, care prevede că la expirarea termenului, proprietarul/administratorul poate prelungi contractul, respectiv clauza potrivit căreia preţul închirierii va fi calculat conform actelor normative în vigoare şi indexat în funcţie de rata inflaţiei, precum şi clauza referitoare la tacita relocaţiune;
Având în vedere că, prin prelungirea contractelor de închiriere, nu sunt afectate planurile de sistematizare şi că spaţiul şi terenul, închiriate, nu fac obiectul Legii nr. 10/2001, republicată, cu modificările şi completările ulterioare şi al Legii nr. 247/2005;

Având în vedere prevederile art. 555 – 566, art.  858 - 865 şi art. 1777 – 1823 din Legea nr. 287/2009 privind Codul civil, republicat, cu modificările şi completările ulterioare;

Având în vedere prevederile Legii nr. 213/1998 privind bunurile proprietate publică, cu modificările şi completările ulterioare;

Având în vedere că, prin prelungirea contractelor de închiriere, se aduc venituri suplimentare la bugetul local;

Având în vedere Raportul de specialitate al Direcţiei Administrarea Patrimoniului,  înregistrat cu nr. 23392/08.10.2015, prin care se propune aprobarea prelungirii contractelor de închiriere, îndeplinindu-se prevederile legale în acest sens;

Având în vedere avizele favorabile ale tuturor comisiilor pe domenii de specialitate;
În temeiul art. 36 (2) lit. „c”, (5) lit. „a” şi „b” şi (9), art. 45 (3), art. 115 (1) lit. „b” şi a art. 123 din Legea nr. 215/2001, Legea Administraţiei Publice Locale, republicată, cu modificările şi completările ulterioare,
HOTĂRĂŞTE:

Art. 1. (1) Se aprobă prelungirea contractului de închiriere nr. 95/2012, aşa cum a fost modificat şi completat prin actele adiţionale nr. 1/2013 şi nr. 2/2014, încheiat cu S.C. FEVASAL CO S.R.L., având ca obiect spaţiul amenajat ca şi chioşc alimentar, în suprafaţă de 4,50 mp., situat în incinta Gimnaziului de Stat „Aurel Mosora” din Municipiul Sighişoara, str. Andrei Şaguna nr. 6, al cărui termen va expira la data de 30.11.2015.

(2) Chiria este cea stabilită prin contractul de închiriere şi va fi indexată cu indicele de inflaţie semestrial.

(3) Perioada pentru care se aprobă prelungirea contractului de închiriere este de 1 (un) an.

(4) Prelungirea contractului de închiriere se va face prin act adiţional.

Art. 2. (1) Se aprobă prelungirea contractului de închiriere nr. 1147/2007, aşa cum a fost modificat şi completat prin actele adiţionale nr. 1/2010 şi nr. 2/2012, încheiat cu Î.I. Azbe Csaba, având ca obiect terenul în suprafaţă de 2,00 mp., situat în Municipiul Sighişoara, zona Cetăţii Medievale, poz. 9, pe care este amplasată o tonetă pentru comercializarea de produse de artizanat, al cărui termen va expira la data de 30.11.2015.

(2) Chiria este cea stabilită prin contractul de închiriere şi va fi indexată cu indicele de inflaţie semestrial.

(3) Perioada pentru care se aprobă prelungirea contractului de închiriere este de 3 (trei) ani.

(4) Prelungirea  contractului de închiriere se va face prin act adiţional.

Art. 3. Cu ducerea la îndeplinire a prevederilor prezentei hotărâri se încredinţează Instituţia Primarului Municipiului Sighişoara, Viceprimarul Municipiului Sighişoara, Direcţia Economică prin  d-l ec. Oltean Emil, Director executiv, Direcţia Administrarea Patrimoniului prin d-l ing. Maşca Petru, Director executiv şi Biroul Juridic din cadrul Municipiului Sighişoara.

Art. 4. Prin grija d-nei  Bizo Anca, Secretar al Municipiului Sighişoara, prezenta hotărâre va fi comunicată, în termenul prevăzut de lege, Instituţiei Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.sighisoara.org.ro.

PREŞEDINTE DE ŞEDINŢĂ,

  

        Bontea Adrian
  Contrasemnează/Avizat pentru legalitate

           SECRETAR,



            Anca Bizo  
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Instituţia Primarului Municipiului Sighişoara;

  1 ex. Viceprimar;

  1 ex. Secretar;

  3 ex. Direcţia Administrarea Patrimoniului;

  1 ex. Direcţia Economică;

  1 ex. Biroul Juridic;
  1 ex. S.C. Fevasal CO S.R.L.;
  1 ex. Î.I. Azbe Csaba.
13 ex.

A.B. 
